EkBass/fiwiki-20250220-pages-articles huggingface dataset:
Toppserien

Toppserien on Norjan korkein naisten sarjataso jalkapallossa. Kansallinen pääsarja naisten jalkapallossa perustettiin Norjaan 1984. Aluksi sarjaa pelattiin alueellisissa lohkoissa, joiden parhaat ratkaisivat mestaruuden pudotuspeleissä. Kaudesta 1987 lähtien sarjaa on pelattu yhdessä koko maan kattavassa lohkossa. Sarjan nimi oli 1. divisioona vuosina 1984–1995, Eliteserien vuosina 1996–1999 ja vuodesta 2000 lähtien Toppserien. Norjan pääsarjan menestynein seura on SK Trondheims-Ørn seitsemällä mestaruudella. == Joukkueet kaudella 2011 == *Amazon Grimstad *Arna-Bjørnar *Kattem *Klepp *Kolbotn *Linderud-Grei *LSK Kvinner *Medkila *Røa *Sandviken *Stabæk *Trondheims-Ørn == Lähteet == == Aiheesta muualla == * Liigan viralliset sivut Luokka:Norjan jalkapallosarjat
Klooni ja minä

Klooni ja minä () on yhdysvaltalaisen Danielle Steelen romaani. Teos on julkaistu suomeksi Kirsti Katteluksen kääntämänä, WSOYn kustantamana 1999. Luokka:Yhdysvaltalaiset romaanit Luokka:Vuoden 1998 kirjat Luokka:Rakkausromaanit
Kotimatka (Danielle Steelin romaani)

Kotimatka () on Danielle Steelin kirjoittama vuonna 1998 ilmestynyt kirja. Teoksen suomennos julkaistiin 2000. Luokka:Yhdysvaltalaiset romaanit Luokka:Vuoden 1998 kirjat Luokka:Rakkausromaanit
Roosa nauha

Roosa nauha on maailmanlaajuinen kampanja rintasyöpätietoisuuden puolesta. Suomessa se on Syöpäsäätiön järjestämä varainhankintakampanja, jolla on kerätty varoja rintasyövän ja gynekologisten syöpien tutkimukseen. Vuodesta 2020 alkaen lahjoitusvaroja ohjataan syöpätutkimukseen yleisesti, vaikkakin rintasyöpätutkimus säilyy edelleen painopisteenä. Kampanjassa kerättyjä varoja ohjataan myös potilaille ja omaisille tarjottavaan neuvontaan. Kampanjan tunnus on vaaleanpunainen tietoisuusnauha. Kampanja sai alkunsa 1990-luvun alun Yhdysvalloissa. Tuolloin AIDSin vastaisesta kampanjasta innostuneet Evelyn H. Lauder ja Alexandra Penney halusivat kiinnittää huomiota rintasyövän yleistymiseen ja kerätä varoja rintasyövän tutkimukseen. He valitsivat oman kampanjansa symboliksi vaaleanpunaisen silkkirusetin. Roosa nauha -kampanja järjestettiin Suomessa ensimmäisen kerran vuonna 2003. Roosa nauha -varoista on tuettu naisten syöpien tutkimusta 10,5 miljoonalla eurolla vuoteen 2020 mennessä. Pääasiallinen kampanja- ja keräyskuukausi on lokakuu. == Suunnittelijoita == Roosa nauha -suunnittelijoina ovat toimineet: * Maija Louekari (2008) * Hanna Sarén (2009) * Jukka Rintala (2012) * Minna Parikka (2014) * Katri Niskanen (2015) * Michael Monroe (2016) * Duudsonit (2017) * Anna Puu (2018) * Seela Sella (2019) * Juha Tapio (2020) * Eva Wahlström (2021) * Maria Veitola (2022) * Toni Wirtanen ja Sipe Santapukki (2023) * Vesterinen Yhtyeineen (2024) ==Lähteet== ==Aiheesta muualla== * Roosa nauha -kampanja. Syöpäsäätiö. Luokka:Terveys Luokka:Tietoisuusnauhat
Larysa Berežna

Larysa Berežna (, , Larisa Berežnaja, s. 28. helmikuuta 1961 Kiova) on ukrainalainen pituushyppääjä, joka edusti aktiiviurallaan myös Neuvostoliittoa ja Itsenäisten valtioiden yhteisöä. Berežna sai pronssia Budapestin sisäratojen MM-kilpailuissa 1989 tuloksella 682. Hän sijoittui neljänneksi Splitin EM-kilpailuissa 1990 jääden tuloksella 693 vain sentin pronssimitalista. Hän voitti sisäratojen maailmanmestaruuden Sevillassa 1991 hypättyään 684. Saman vuoden Tokion MM-kilpailuissa hän sai pronssia tuloksella 711. Berežna voitti sisäratojen Euroopan-mestaruuden Genovassa 1992 tasan seitsemän metrin hypyllä. Barcelonan olympialaisissa 1992 hän kilpaili loukkaantuneena ja jäi karsinnassa ilman tulosta. Vuonna 1993 hän sijoittui viidenneksi Toronton MM-hallikisoissa ja sai hopeaa Stuttgartin MM- kilpailuissa tuloksella 698. Berežna voitti pituushypyn Neuvostoliiton- mestaruuden vuonna 1989 sekä ulko- että sisäradoilla. Ulkoratojen Ukrainan- mestaruuden hän voitti 1993. Hän hyppäsi ennätyksensä 724 cm Granadassa 25. toukokuuta 1991. Hallissa hän hyppäsi parhaimmillaan 720 Homelissa 4. helmikuuta 1989. Kolmiloikkaennätyksensä 13,22 hän hyppäsi Tukholmassa 5. heinäkuuta 1993.. == Lähteet == Luokka:Neuvostoliittolaiset pituushyppääjät Luokka:Ukrainalaiset pituushyppääjät Luokka:Vuonna 1961 syntyneet Luokka:Elävät henkilöt
Tomskavian lento 5007

Tomskavian lennon 5007 onnettomuus tapahtui Siperiassa 11. heinäkuuta 2011, kun Angara Airlinesin Tomskavialle operoiman Antonov An-24RV -matkustajakoneen toinen moottori syttyi tuleen ja lentäjät joutuivat tekemään pakkolaskun Ob- jokeen. Koneen oli tarkoitus yrittää pakkolaskua Nižnevartovskin lentoasemalle. Koneessa oli tapahtumahetkellä 33 matkustajaa ja neljä miehistön jäsentä. Seitsemän henkeä kuoliFlightglobal.com ja 20 vietiin sairaalaan. == Lentokone == Onnettomuuskone oli 44-paikkainen Antonov An-24RV -potkuriturbiinikone, rekisteriltään RA-47302. Kone lensi ensilentonsa vuonna 1975 ja se oli varustettu kahdella Ivtšenko AI-24-moottorilla. Koneen omisti Angara Airlines, joka lensi onnettomuuslennon Tomskavialle. Antonov An-24 -konetyypin valmistus lopetettiin vuonna 1979. Koneita on edelleen lentoliikenteessä Afrikassa ja entisen Neuvostoliiton maissa. == Onnettomuus == Lento lähti Bogashevon lentoasemalta Tomskista kello 10.10 paikallista aikaa mukanaan 33 matkustajaa ja neljä miehistön jäsentä. Noin kello 11:48 koneesta ilmoitettiin toisen moottorin olevan tulessa. Miehistö päätti yrittää pakkolaskua läheiselle Nižnevartovskin lentoasemalle. Kone laskeutui kuitenkin Objokeen noin 60 kilometriä Nižnevartovskista itään lähelle Medvedevon kaupunkia. Onnettomuuspaikka sijaitsee noin 120 kilometriä lennon määränpäästä Surgutista itään. Kone kärsi onnettomuudessa pahoja vaurioita ja koko koneen peräsin repesi irti. Kone pysähtyi matalaan veteen ja täyttyi myös jonkin verran vedestä. Sää oli onnettomuushetkellä hyvä. == Reaktiot == Venäjän presidentti Dmitri Medvedev määräsi kaikki onnettomuuskoneen kanssa samantyyppiset Antonovin valmistamat koneet lentokieltoon toistaiseksi. Hän määräsi samanlaisen kiellon myös Tupolevin valmistamille Tupolev Tu-134 -koneille kesäkuussa 2011, kun Petroskoin lentoaseman lähettyvillä tapahtui vakava lento-onnettomuus. == Aiheesta muualla == *Plane crash in Russia kills at least 6 - CNN *Lentokone teki pakkolaskun Venäjällä, viisi kuoli Helsingin Sanomat === Lähteet === Luokka:Vuoden 2011 lento-onnettomuudet Luokka:Lento- onnettomuudet Venäjällä Luokka:Marin tasavalta
Günther Steines

Günther Steines (28. syyskuuta 1928 Pfalzel, Saksa – 3. kesäkuuta 1982 Mayen, Saksa) oli saksalainen yleisurheilija, joka kilpaili pääasiassa 800 metrin juoksussa. Steines osallistui Helsingin kesäolympialaisiin 1952 kilpaillen sekä 800 metrin juoksussa että 4 × 400 metrin viestijuoksussa. Hän selviytyi 800 metrin juoksussa finaaliin, jossa hän sijoittui kuudenneksi. Viestijuoksussa Steines sekä hänen joukkueeseensa kuuluneet Hans Geister, Heinz Ulzheimer ja Karl-Friedrich Haas saavuttivat pronssia. == Ennätykset == *400 metrin juoksu: 48,5 s (1952) *800 metrin juoksu: 1.49,5 s (1952) == Lähteet == Luokka:Saksalaiset keskimatkojen juoksijat Luokka:Saksalaiset olympiamitalistit Luokka:Vuonna 1928 syntyneet Luokka:Vuonna 1982 kuolleet
Hans Geister

Hans-Günter Geister (28. syyskuuta 1928 Hamborn – 16. toukokuuta 2012 Krefeld) oli saksalainen yleisurheilija, joka kilpaili pääasiassa 400 metrin juoksussa. Geister osallistui Helsingin kesäolympialaisiin 1952 kilpaillen sekä 400 metrin juoksussa että 4 × 400 metrin viestijuoksussa. Hän selviytyi 400 metrin juoksussa välieriin asti, muttei selviytynyt loppukilpailuun. Viestijuoksussa Geister ja muut Saksan joukkueeseen kuuluneet Günther Steines, Heinz Ulzheimer ja Karl-Friedrich Haas saavuttivat pronssia. == Ennätykset == * 400 metrin juoksu: 47,00 s (1952) == Lähteet == Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1928 syntyneet Luokka:Vuonna 2012 kuolleet
Tuohikirje 403

Tuohikirje numero 403 on Novgorodin tuohikirje, johon on kirjoitettu (vanhoin kyrillisin kirjaimin) sekä muinaisvenäjäksi, että jollain itämerensuomalaisella kielellä. Kirjettä ei ole ajoitettu kunnolla stratigrafisesti, mutta tyyliltään sen on päätelty olevan 1300-luvun lopulta - jolloin se olisi parisataa vuotta uudempi vanhinta tunnettua itämerensuomalaista kirjoitusta, kirjettä nro. 292. Kirjeen löysi sattumalta vuonna 1960 rakennusmies nimeltään Klopov kaivettaessa rakennuksen perustuksille kuoppaa Novgorodissa, minkä vuoksi stratigrafista ajoitusta ei pystytty tekemään. == Teksti == Tuohen yläosan teksti on vanhaa venäjää, ja sisältää muistiinpanoja veloista tai veroista. J.S. Jelisejev kääntää viestin suomeksi näin: Markilla (germaaninen miehen nimi) on vakkoja (viljamitta), Himujevin (karjalainen miehen nimi venäläisessä asussa, sanasta himo) veljellä puolitoista oravaa Sandalakšassa (karjalainen paikannimi), Mundanahtilla (germaaninen miehen nimi, 'Kuutamoyö') kaksi oravaa, Pyhtinillä (karjalainen miehen nimi, sanasta pyhä) vakkoja. Sekä Pogijassa (karjalainen paikannimi, suom. Pohja) palkkalaisella orava. Tuohen alaosassa on sanoja itämerensuomalaisella kielellä, sekä joitakin venäjänkielisiä sanoja. J.S Jelisejevin tulkinnan (1960) mukaan nämä ovat ilmeisesti kirjoittajan henkilökohtaisempia huomautuksia yläosan muistiinpanoihin. Kirjoittaja siis vaikuttaa hänen mukaansa olleen itämerensuomalainen. Vasemmanpuoleisimman huomautuksen mukaan kirjoittaja ei pidä jostakusta tai jostakin, todeten tämän olevan "soromo gulkija". Soromno on venäjää ja tarkoittaa häpeää, ja itämerensuomalainen "gulkija" olisi nykysuomeksi "hylkiä" tai "hylkiö" (ei kuitenkaan "kulkija"). Seuraavasta huomautuksesta on melko selvästi luettavissa: "Veli käski (käymään) Haapalan kylässä". Kolmas huomautus viittaa Jelisejevin mukaan rituaaliseen tavaroiden vaihtoon, eikä niinkään kaupankäyntiin. Jelisejev kääntää sen nykysuomeksi: "Turkikset vaihtoa varten, kysyä veljeä pitää. Niin antoivat." Johanna Laakso (1999) kritisoi Jelisejevin näkemystä, ja katsoo, että tuohen alaosan teksti on sanasto: muutamia itämerensuomalaisia sanoja, ja näiden venäjänkieliset käännökset. Esimerkiksi mainittu "soromo gulkija" tarkoittaisi vain samaa asiaa ensin muinaisvenäjäksi, ja sitten itämerensuomeksi. ==Katso myös== *Tuohikirje 292 ==Lähteet== *J.S Jelisejev: Itämerensuomalaisia kielenmuistomerkkejä (1960) *Johanna Laakso: Vielä kerran itämerensuomen vanhimmista muistomerkeistä (1999) ===Viitteet=== == Aiheesta muualla == *Грамота 403 (venäjäksi) Luokka:Novgorodin tuohikirjeet
Andamaanienhaukkapöllö

Andamaanienhaukkapöllö (Ninox affinis) on pöllöihin kuuluva lintu. Se on kotoperäinen Intiassa Andamaaneilla ja Nikobaareilla. Sen luontaisia elinympäristöjä ovat subtrooppiset ja trooppiset kosteat alavat metsät ja mangrovemetsät. Se on harvinaistumassa elinalueiden supistuessa ihmisasutuksen laajenemisen vuoksi. Kannan pienentyminen ei kuitenkaan liene kovinkaan nopeata, sillä laji sietää myös ihmisen muokkaamia ympäristöjä. ==Lähteet== * Luokka:Haukkapöllöt
Paul ja Paula

Paul ja Paula on Heiner Carowin ohjaama itäsaksalainen elokuva vuodelta 1972. Elokuva valmistui aikana jolloin maassa tapahtui lievää vapautumista. Elokuvasta tuli hyvin suosittu sen poikkeuksellisuuden vuoksi. Sitä ei kuitenkaan esitetty televisiossa, eikä siitä kirjoitettu lehdistössä, mutta se muodostui ajan oloon kulttielokuvaksi. Ohjaus ei ole erityisen poikkeava, mutta tarina kuvaa koskettavasti epäsovinnaista rakkautta. Leena Määttänen, Vuosisadan rakkaustarina DDR:ssä, Helsingin Sanomat 13.7.2011, sivu B 13 Paula on kaupassa töissä oleva vaatimattomasti elävä yksinhuoltaja, Paul on onnettomassa avioliitossa ja työskentelee virkamiehenä asemassa, joka rajoittaa hänen tekemisiään. Paul ja Paula tapaavat klubilla, ja syttyy romanssi. Vaikka elokuvan väitetään antavan DDR:stä liian länsimaisen kuvan, siellä toisaalta seurattiin populaarikulttuuria mahdollisuuksien mukaan. Elokuva ei ollut vallanpitäjien suosiossa, sillä siinä piikiteltiin heitä ja systeemiä ja toisaalta se sisälsi myös näitä ärsyttäviä länsimaisia sävyjä. Itse tarina oli kuitenkin ongelmallisin: sääntöjä rikkova rakkaus lietsoo anarkiaa. Elokuvan seksi on iloista ja intohimoista.Päivän elokuvia, Tv- maailma, 27/2011 sivu 21 Elokuvassa on aikakauteen perehtyneelle avautuvia viittauksia. Elokuvan musiikki on Puhdys-nimisen yhtyeen, joka nousi elokuvan ansiosta DDR:n tunnetuimmaksi rockyhtyeeksi ja kiersi myös lännessä. Kriitikko kiittää päänäyttelijöiden osuvuutta rooleihinsa. Heistä Paulaa näyttelevä Angelica Domröse loikkasi 1980 länteen, samoin loikkasi Paulin roolin esittäjä Winfried Glatzeder, joka on näytellyt monissa saksalaissarjoissa. Loikkausten jälkeen elokuva katosi kokonaan levityksestä. ==Näyttelijät== ==Lähteet== Luokka:Itäsaksalaiset elokuvat Luokka:Vuoden 1972 saksalaiset elokuvat
Willie Gault

Willie Gault (s. 5. syyskuuta 1960 Griffin) on yhdysvaltalainen yleisurheilija ja amerikkalaisen jalkapallon pelaaja. Yleisurheilussa Gault juoksi pääasiassa pikamatkoilla. Hän voitti pronssia 110 metrin aidoissa 1983 MM-kilpailuissa ja oli yksi Yhdysvaltain kultaa maailmanennätysajalla (37,86) voittaneen pikaviestijoukkueen juoksijoista. Vuonna 1983 Gault varattiin NFL:n varaustilaisuuden ensimmäisellä kierroksella Chicago Bearsiin. Hän pelasi laitahyökkääjänä ja voitti seurassa Super Bowl XX:n 1985. Gault pelasi Bearsissa vuoteen 1987 asti, minkä jälkeen hän edusti Los Angeles Raidersia 1988–1993. == Lähteet == == Aiheesta muualla == * * Willie Gaultin NFL- tilastot Luokka:Yhdysvaltalaiset pikajuoksijat Luokka:Yhdysvaltalaiset pika- aitajuoksijat Luokka:Yhdysvaltalaiset amerikkalaisen jalkapallon pelaajat Luokka:Vuonna 1960 syntyneet Luokka:Elävät henkilöt
Carl Fr. Junnelius

Carl Fredrik Junnelius (26. lokakuuta 1838 Oulu – 4. toukokuuta 1907 Turku) oli suomalainen kauppias, kunnallispoliitikko, kunnallisneuvos ja teollisuusmies. ==Ura== Junnelius kirjoitti ylioppilaaksi Oulun ruotsalaisesta lyseosta 1848. Oltuaan liikealalla Oulussa hän siirtyi 1855 Turkuun kirjanpitäjäksi Carl Magnus Dahlströmin liikkeeseen. Oppivuosien jälkeen hän perusti vuonna 1870 tehdas- ja siirtomaatavaroiden liikkeen Turkuun Linnankatu 10:een. Hän osti vuonna 1888 yhdessä kunnallisneuvos G. A. Petreliuksen kanssa Ab. John Barker & Co:n puuvillakehräämön. * * Hän oli vuonna 1874 myös Turun Kaakelitehdas Oy:n osakas. Junnelius omisti osan tynnyri- ja voiastiatehdasta nimeltä Mekaniska tunnbinderiet. Hän oli useiden yritysten johtokunnan jäsen. * , muun muassa hevosraitiotieliikenteen aloittaneessa yhtiössä Spårvägsaktiebolag i Åbo – Ratatieosakeyhtiö Turussa Turun Rautatiet SY-Lehti * Junnelius oli osakkaana Turun Kaakelitehtaassa, jossa hän toimi johtajana vuonna 1885. * Junnelius oli Turun kaupunginvaltuutettuna vuonna 1881.Kunnallisneuvos Junnelius rakennutti 1889 Maarian Latokarin luodolle Turun ensimmäisen rautaisen paloöljysäiliön. * ja vuonna 1900 hän rakennutti Turun Linnankatu 8:aan saksalaisen arkkitehdin Willy Oestin piirustusten mukaisen, jugendtyylisen kolmikerroksisen kivitalon, jonka julkisivutiilet tuotiin Ruotsista.Åbo Akademis bildsamlingar Talo purettiin vuonna 1961 Turun taudin aikana. Junneliuksen puoliso oli Bertha o.s. Kumlin ja heillä oli kuusi lasta. Junnelius antoi huomattavia lahjoituksia eri tahoille. Hän lahjoitti muun muassa Barkerin tehtaan työväestön avustuskassaan sekä vastaperustetun Turun urheilupuiston rakentamiseen. ==Katso myös== * Turun raitiotiet == Lähteet == Luokka:Suomalaiset elinkeinoelämän vaikuttajat Luokka:Suomalaiset liikemiehet Luokka:Turun kaupunginvaltuutetut Luokka:Turun historia Luokka:Vuonna 1838 syntyneet Luokka:Vuonna 1907 kuolleet
L.A. Connection

L.A. Connection on Rainbow-yhtyeen kappale ja single vuonna 1978 ilmestyneeltä albumilta Long Live Rock 'n' Roll. Se ylsi Britannian listalla sijalle 40. Kappaleen kirjoittivat yhteistyössä Ritchie Blackmore ja Ronnie James Dio, kuten suurimman osan Long Live Rock 'n' Rollin materiaalista.Rainbow: Long Live Rock 'n' Roll -CD-levyn kansilehti Polydor 547 363-2) Kappaleessa yhtyeen on sanottu ottaneen vaikutteita Bad Company -yhtyeen musiikista.Rainbown albumi-arvosteluja sfloman.com Kappaleen riffiä kierrätettiin myöhemmin Rainbow’n kappaleessa ”Tite Squeeze” (1982) sekä kitaristi Ritchie Blackmoren toisen yhtyeen, Deep Purplen, kappaleessa ”One Man’s Meat” (1993). == Laulun aihe == Rumpali Cozy Powellin mukaan kappale kertoo yhtyeen kosketinsoittaja Tony Careysta, joka erosi yhtyeestä kesken Long Live Rock 'n' Roll-albumin levytystä: == Kappaleet == A-puoli # B-puoli # * *Lähde: == Kokoonpano == *Ritchie Blackmore – kitara *Ronnie James Dio – laulu *David Stone – kosketinsoittimet *Bob Daisley – bassokitara *Cozy Powell – rummut == Lähteet == Luokka:Rainbow’n kappaleet Luokka:Vuoden 1978 kappaleet
Ronkainen

Ronkainen on suomalainen sukunimi, joka on muun muassa seuraavilla henkilöillä: * Aarni Ronkainen, suunnistaja * Anni Ronkainen (s. 1966), yritysjohtaja * Antti Ronkainen (s. 1985), politiikan tutkija * Antti Ronkainen (s. 1958), jalkapalloilija * Antti Ronkainen (s. 1996), lentopalloilija * Essi Ronkainen (s. 1998), salibandyn pelaaja * Inka Ronkainen (s. 1998), pesäpalloilija * Jaana Ronkainen (s. 1965), judoka * Janne Ronkainen (s. 1963), kuulantyöntäjä * Jari Ronkainen (s. 1972), Perussuomalaisten kansanedustaja * Jarmo Ronkainen (s. 1967), Iisalmen kaupunginjohtaja * Jenna Ronkainen (s. 2001), salibandyn pelaaja * Mika Ronkainen (s. 1970), elokuvaohjaaja * Mikko Ronkainen (s. 1978), freestylehiihtäjä * Miska Ronkainen (s. 1999), jääkiekkoilija * Olavi Ronkainen (1933–2018), pappi, kansanopistomies ja SKL:n kansanedustaja * Raimo Ronkainen (s. 1951), Tornion kaupunginjohtaja * Rauno Ronkainen (s. 1964), elokuvaaja * Remo Ronkainen (s. 1989), pappi, laulaja ja kristillisdemokraattinen poliitikko * Senni Ronkainen (s. 1993), korkeushyppääjä * Suvi Ronkainen (s. 1962), yhteiskuntatieteilijä, Vaasan yliopiston ent. rehtori * Taneli Ronkainen (s. 1995), jääkiekkoilija * Timo Ronkainen, muusikko * Timo Ronkainen (s. 1967), sarjakuvapiirtäjä * Tomi Ronkainen (s. 1985), ultrajuoksija * Venla Ronkainen (s. 2010), lapsinäyttelijä.
Jerzy Pietrzyk

Jerzy Pietrzyk (s. 17. huhtikuuta 1955 Varsova) on puolalainen pikajuoksija, jonka päämatka oli 400 metrin juoksu. Hän edusti seuratasolla Górnik Zabrzea ja Gwardia Warszawaa. Pietrzyk voitti junioreiden Euroopan-mestaruuden 400 metrin aitajuoksussa Duisburgissa 1973 ajalla 50,07. Rooman universiadeissa 1975 hän voitti 400 metrin juoksun ajalla 46,26 ja lisäksi Puola voitti 4 × 400 metrin viestin. Pietrzyk juoksi Montrealin olympialaisissa 1976 ankkuriosuuden Puolan hopeajoukkueessa 4 × 400 metrin viestissä. 400 metrin henkilökohtaisessa kilpailussa hän karsiutui välierissä ennätyksellään 45,65. Prahan EM-kilpailuissa 1978 hän selviytyi 400 metrin loppukilpailuun, muttei osallistunut siihen. Moskovan olympialaisissa 1980 hän karsiutui 400 metrin ja 4 × 400 metrin alkuerissä. == Lähteet == Luokka:Puolalaiset pikajuoksijat Luokka:Puolalaiset 400 metrin aitajuoksijat Luokka:Puolalaiset olympiamitalistit Luokka:Vuonna 1955 syntyneet Luokka:Elävät henkilöt
Koodausteoria

Koodausteoria on koodausta käsittelevä matematiikan haara. Koodaus on lähteen ja kohteen välisessä tiedonsiirrossa tapahtuva toiminto. Koodaus lisää lähetettävään dataan tietoa, jonka avulla kohde voi havaita ja korjata dataan lähteen ja kohteen välillä (kanavassa) ilmaantuneita bittivirheitä. Dataan lisätty virheen havaitsemistieto ja korjaamistieto on redundanssia. Koodauksia on useita, esimerkiksi lineaariset koodit (Hamming-koodi), sykliset koodit (CRC, Golay-koodi), BCH-koodit (Reed-Solomon-koodi) ja konvoluutiokoodaus. Koodausteoria on lähellä informaatioteoriaa, signaalinkäsittelyä ja tietoliikennetekniikkaa. Koodausteoriaa sovelletaan digitaalisissa tiedonsiirtojärjestelmissä, esimerkiksi GSM/3G/4G-puhelimissa ja ADSL/kaapelimodeemeissa. Virheiden määrä suhteessa virheettömiin bitteihin (Bit Error Rate, BER) pienenee, kun käytetään koodausta. Koodaus tapahtuu lähteessä (lähetin) ja koodauksen purku eli dekoodaus tapahtuu kohteessa (vastaanotin). Koodaus lisää informaatioon bittejä ja dekoodaus poistaa nämä bitit ja jättää alkuperäiset bitit jäljelle. Digitaalinen tiedonsiirtojärjestelmä koostuu lähteestä (datalähde -> lähdekoodaus -> kanavakoodaus -> modulaatio), kanavasta ja kohteesta (demodulaatio -> kanavadekoodaus -> lähdedekoodaus -> datakohde). Koodausteorian koodaus tapahtuu kanavakoodausvaiheessa ja dekoodaus kanavadekoodausvaiheessa. == Lähteet == * Ruohonen, K.: Koodaus- ja informaatioteoria (TTKK:n opintomoniste No. 168) (http://math.tut.fi/~ruohonen/KIT.pdf ) (http://math.tut.fi/~ruohonen ) * Sweeney, P.: Error control coding: from theory to practice, 2002 ===Viitteet=== Luokka:Koodausmenetelmät Luokka:Diskreetti matematiikka
RN Vittorio Veneto

Vittorio Veneto on ollut ainakin kahden Regia Marinan ja Marina Militaren aluksen nimenä. Alukset on nimetty Vittorio Veneton taistelun mukaan. *RN Vittorio Veneto (1937), Vittorio Veneto -luokan taistelulaiva *Vittorio Veneto (1967), helikopteriristeilijä
McLaren MP4-26

McLaren MP4-26 on britannialaisen McLaren -tallin käyttämä auto kaudella 2011. Tallin kuljettajina toimivat Lewis Hamilton ja Jenson Button. Auto julkistettiin 4. helmikuuta 2011 Berliinin Potsdamer Platzilla puoliksi kasattuna, minkä tarkoituksena oli saada kuljettajat ja McLarenin järjestämän kilpailun voittajat osallistumaan auton kokoamiseen mekaanikkojen kanssa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus McLaren Mercedes-Benz V8 AUS MAL CHN TUR ESP MON CAN EUR GBR GER HUN BEL ITA SIN JPN KOR IND ABU BRA rowspan="3" 497 rowspan="3" 2. Lewis Hamilton 2 8 1 4 2 6 Kesk. 4 4 1 4 Kesk. 4 5 5 2 7 1 Kesk. Jenson Button 6 2 4 6 3 3 1 6 Kesk. Kesk. 1 3 2 2 1 4 2 3 3 == Lähteet == == Aiheesta muualla == Luokka:Formula 1 -kausi 2011 M4/26
Kotimatka

Kotimatka tarkoittaa seuraavia asioita: == Kirjallisuudessa == * Kotimatka, Danielle Steelin romaani vuodelta 1998 * Kotimatka, Kira Poutasen romaani vuodelta 2009 == Musiikissa == * Kotimatka, Kirsi Rannon albumi vuodelta 2007 * Kotimatka, Esa Niemitalon albumi vuodelta 1973 == Televisiossa == * Kotimatka (Luo ye gui gen), Yang Zhangin ohjaama elokuva vuodelta 2007.
Ervast

Ervast on muun muassa seuraavien henkilöiden sukunimi: * Henrik Ervast (1776–1838), suomalainen senaattori * Iisak Ervast (1700–1757), suomalainen pappi * Jakob Ervast (1826–1886), suomalainen kullankaivaja * Johanna Ervast (s. 1971), suomalainen kirjailija, pappi ja psykoterapeutti * Karl Ervast (1839–1902), suomalainen opettaja ja kristillinen kirjailija * Pekka Ervast (1875–1934), suomalainen teosofian uranuurtaja * Petter Ervast (1814–1857), suomalainen lääkäri ja lääkekasvien tutkija * August Vilhelm Ervasti, vuoteen 1876 Ervast (1845–1900), suomalainen matkailija, karelianismin edistäjä * Petter Edvard Ervast (1841–1899), suomalainen tilastotieteilijä ja valtiopäivämies == Katso myös == * Ervasti (sukunimi)
Kaarikulmumittari

Kaarikulmumittari (Idaea straminata) on melko yleinen yöperhoslaji. == Koko ja ulkonäkö == Siipien pohjaväri on kellertävän ruskea ja siipiä peittävät erittäin pienet mustat pisteet, joita on varsinkin lähellä perhosen vartaloa. Sisempi ja ulompi poikkijuova ovat vain hieman pohjaväriä tummempia ja erottuvat yleensä vain heikosti. Ulompi poikkiviiru kaartuu etusiiven etuosassa vain vähän. Siiven tyviosan tyvipoikkiviiru puuttuu useimmiten kokonaan. Siipien ulkosyrjää kiertää ohut tumma viiru ja sekä etu- että takasiivessä on musta diskaalitäplä. Siipiväli 24-28 mm.http://www.ukmoths.org.uk/show.php?bf=1715http://www2.nrm.se/en/svenska_fjarilar/i/idaea_straminata.htmMikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 Samannäköisiä lajeja ovat muutamat muutkin kulmumittarit, erityisesti mutkakulmumittari (Idaea aversata) ja pistekulmumittari (Idaea deversaria). == Levinneisyys ja lentoaika == Kaarikulmumittarin levinneisyys ulottuu Pohjois- Afrikasta Euroopan poikki aina Itä-Aasiaan saakka.Peder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 59-60 Laji elää Suomessa Keski-Lappiin saakka, joskin se on pohjoisessa selvästi harvinaisempi. Lentoaika on kesäkuun lopulta elokuun loppupuoliskolle. Lajilla voi olla harvinainen toinen sukupolvi syys- lokakuussa.http://www.insects.fi/Lepidoptera/Geometridae/Idaea/straminata/Idaea%20straminata.htm == Elinympäristö ja elintavat == Hämärässä lentävä laji, joka tulee helposti valolle. Tyypillinen elinympäristö on kuiva, hiekkapohjainen maasto, jossa on harvaa kasvillisuutta, mutta lajiin voi törmätä myös niityillä, puistoissa ja puutarhoissa. Keskenkasvuinen toukka talvehtii. == Ravintokasvi == Toukka on polyfagi ja elää monien eri kasvilajien kuihtuneilla lehdillä. erityisesti kuitenkin voikukilla (Taraxacum) ja ratamoilla (Plantago). == Lähteet == == Aiheesta muualla == * kuva toukasta Luokka:Lehtimittarit
Ervasti (sukunimi)

Ervasti on muun muassa seuraavien henkilöiden sukunimi: * August Vilhelm Ervasti (vuoteen 1876 Ervast, 1845–1900), suomalainen lehtimies, tutkimusmatkailija ja Karjalan sivistystyön vaalija * Ella-Maria Ervasti (s. 2008), suomalainen jalkapalloilija * Ernest Ervasti (1928–2023), suomalainen mainosgraafikko ja näyttelijä * Esko Ervasti (1921–1977), suomalainen kirjallisuustieteilijä * Kaarle Ervasti (1948–2010), suomalainen antikvaarinen kirjakauppias * Kaijus Ervasti (s. 1964), suomalainen oikeustieteen tohtori * Kalle Ervasti (s. 2003), suomalainen jääkiekkoilija * Maija-Leena Ervasti (o.s. Tapiola, 1921–2012), suomalainen näyttelijä, teatteriohjaaja, läänintaiteilija ja kirjailija * Noora Ervasti (s. 1980), suomalainen uimari * Pekka Ervasti (s. 1955), Yle Uutisten politiikan erikoistoimittaja * Seppo Ervasti (1924–2015), suomalainen metsätieteilijä ja professori * Tarja Ervasti (s. 1967), suomalainen valotaiteilija ja -suunnittelija * Veikko Ervasti (1914–1947), neuvostoliitonsuomalainen kirjailija. == Katso myös == * Ervast
Esposito

Esposito on muun muassa seuraavien henkilöiden sukunimi: * Angelo Esposito (s. 1989), kanadalainen jääkiekkoilija * Antonio Esposito (s. 1994), italialainen judoka * Chloe Esposito (s. 1991), australialainen nykyaikainen viisiottelija ja olympiavoittaja * Daniel Esposito (s. 1963), australialainen nykyaikainen viisiottelija * Elaine Esposito (1934–1978), yhdysvaltalainen pitkäaikainen koomapotilas * Giancarlo Esposito (s. 1958), yhdysvaltalainen näyttelijä * Giani Esposito (1930–1974), ranskalainen näyttelijä * Jacob Esposito (s. 1995), australialainen jalkapalloilija * Jennifer Esposito (s. 1973), yhdysvaltalainen näyttelijä * Joe Esposito (1938–2016), yhdysvaltalainen kirjailija, kustantaja, näyttelijä ja kiertuemanageri * Joe Esposito (s. 1948), yhdysvaltalainen laulaja ja lauluntekijä * John Esposito, yhdysvaltalainen pokeriammattilainen * Mauro Esposito (s. 1979), italialainen jalkapalloilija * Max Esposito (s. 1997), australialainen nykyaikainen viisiottelija * Phil Esposito (s. 1942), kanadalainen jääkiekkoilija ja urheiluvaikuttaja * Sebastiano Esposito (s. 2002), italialainen jalkapalloilija * Tony Esposito (1943–2021), kanadalainen jääkiekkomaalivahti.
USS Ethan Allen (SSBN-608)

USS Ethan Allen (runkonumero SSBN-608) oli Yhdysvaltain laivaston Ethan Allen -luokan strateginen ydinsukellusvene. == Valmistus == Alus tilattiin General Dynamics Electric Boat Divisionilta Grotonista Connecticutista, missä köli laskettiin 14. syyskuuta 1959. Alus laskettiin vesille 22. marraskuuta 1960 kumminaan Ethan Allenin jälkeläinen rouva Robert H. Hopkins ja liitettiin laivastoon 8. elokuuta 1961 ensimmäisinä päälliköinään P. L. Lacy Jr. ja W. W. Behrens Jr.DANFS - USS Ethan Allen == Palvelus == Alus poistettiin käytöstä 31. maaliskuuta 1983http://www.hullnumber.com/SSBN-608 SSBN-608 ja romuttaminen saatiin päätökseen 30. heinäkuuta 1999.http://en.valka.cz/topic/view/73480/SSBN-USS-Ethan-Allen-SSBN-608 valka.cz ==Fiktiossa== USS Ethan Allen esiintyy Tom Clancyn kirjassa Punaisen lokakuun metsästys. == Lähteet == Luokka:Ethan Allen -luokan sukellusveneet Luokka:Ydinkäyttöiset sukellusveneet Luokka:Electric Boatin valmistamat alukset
Härkönen

Härkönen voi tarkoittaa seuraavia: ;Sukunimenä: * Aarne Härkönen (1900–1964) vuorineuvos, Valmetin pääjohtaja * Anna-Leena Härkönen (s. 1965), kirjailija * Ari Härkönen (s. 1962), jalkapalloilija ja valmentaja * Armas Härkönen (1903–1981), kansanedustaja * Arto Härkönen (s. 1959), keihäänheittäjä, Kalevi Härkösen poika * Eino J. Härkönen (1886–1944), taidemaalari * Erik Härkönen (s. 1987), salibandyn pelaaja * Esko Härkönen (1930–1992), kansanedustaja * Hellevi Härkönen (ent. Seiro, s. 1948), näyttelijä * Iivo Härkönen (1882–1941), kirjailija * Jari Härkönen, näyttelijä * Jorma Härkönen (s. 1956), urheilija * Jukka Härkönen (s. 1952), urheilumanageri * Jyrki Härkönen (s. 1961), toimittaja * Kalevi Härkönen (1936–2019), keihäsvalmentaja * Kari Härkönen (s. 1959), hiihtäjä * Kirsti Härkönen (1972–2003), ihmisoikeusaktivisti, Anna-Leena Härkösen sisar * Leo Härkönen (1904–1978) säveltäjä, musiikkipedagogi * Ludvig Härkönen (1891–1939), Käkisalmen kaupunginjohtaja * Mariko Härkönen (s. 1970), suomalainen elokuvakäsikirjoittaja ja -ohjaaja * Marko Härkönen (s. 1973), jääkiekkomaalivahti * Masi Härkönen (s. 2006), jääkiekkomaalivahti, Marko Härkösen poika * Matti Härkönen (s. 1984), urheiluselostaja ja -toimittaja (Yle Urheilu) * Niina Härkönen (s. 1987), pesäpalloilija * Niko Härkönen (s. 1986), jääkiekkovalmentaja * Petri Härkönen (s. 1968), Sodankylän entinen kunnanjohtaja, Kalevi Härkösen poika * Rebekka Härkönen (s. 1976), toimittaja * Seppo Härkönen (1948–2020), televisiotoimittaja ja yritysjohtaja * Simo Härkönen (1906–2004), järjestöjohtaja * Tarja Härkönen, (s. 1959) suomentaja * Teemu Härkönen (s. 1983), maastohiihtäjä. * Toivo Härkönen (1917–2002), insinööri ja yritysjohtaja, teollisuusneuvos * Tuomas Heikki Härkönen (1850–1882), maanviljelijä ja valtiopäivämies, henkirikoksen uhri. ;Fiktiossa * Frank Herbertin kuuluisan tieteisfiktioromaani Dyynin antagonisti Vladimir Harkonnenin nimi on inspiroitunut Härkösestä. ;Paikannimenä * Härkönen, lampi Karstulassa lähellä Kummunperää * Härkönen, kylä Virroilla * Härkösen rautatieasema, lakkautettu rautatieasema Virroilla Härkösen kylässä. ==Lähteet==
Hispania F111

Hispania F111 oli espanjalaisen Hispania -tallin käyttämä auto kaudella . Ensimmäiset luonnokset autosta julkaistiin helmikuussa 2011, mutta varsinainen auton julkistaminen tapahtui Barcelonan talvitesteissä 11. maaliskuuta 2011. Tallin kuljettajina toimivat Narain Karthikeyan, Vitantonio Liuzzi ja Daniel Ricciardo. Tallilla oli vaikeuksia auton talvitestien kanssa, kun talli päätti jättää Jerezin testiajankohdan väliin keskittyäkseen Italiassa järjestettyihin mainoskuvauksiin. Barcelonan testeissä autolla ei voinut ajaa, koska uudet kehitysosat eivät läpäisseet tullitarkastusta. Kauden avauskilpailussa kuljettajat eivät päässeet ajamaan kunnollisia aikakierroksia perjantain vapaissa harjoituksissa ja lauantain aika-ajoissa molemmat kuljettajat karsiutuivat 107 % säännön vuoksi eivätkä saaneet erityislupaa FIA:lta. Malesiassa molemmat autot pääsivät kilpailuun, mutta keskeyttivät. Monacossa kuljettajat pääsivät jälleen tuomariston päätöksellä osallistumaan kilpailuun, vaikka olivat rikkoneet autonsa vapaissa harjoituksissa eivätkä pystyneet siten ajamaan kierrostakaan aika-ajoissa. Liuzzin ajama kolmastoista sija kostealla kelillä Kanadassa oli tallin paras sijoitus kauden aikana. Britanniassa talli vaihtoi Karthikeyanin Ricciardoon, koska kilpailijatalli Red Bull halusi testata testikuljettajansa ajotaitoja. Kilpailussa Ricciardo oli yhdeksästoista ja jäi kolmella kierroksella voittajasta. Intian osakilpailussa Liuzzi korvattiin Karthikeyanilla, joka oli toiminut poissaolonsa aikana tallin testikuljettajana. Autolla ei kerätty kauden aikana yhtään MM-pistettä ja edellisen kauden tavoin talli sijoittui yhdenneksitoista häviten jälleen Team Lotukselle, mutta voittaen Marussia Virginin. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Hispania Cosworth AUS MAL CHN TUR ESP MON CAN EUR GBR GER HUN BEL ITA SIN JPN KOR IND ABU BRA 0 11. Narain Karthikeyan DNQ Kesk. 23 21 21 17 17 24 TD TD TD TD 17 Daniel Ricciardo 19 19 18 Kesk. NC 19 22 19 18 Kesk. 20 Vitantonio Liuzzi DNQ Kesk. 22 22 Kesk. 16 13 23 18 Kesk. 20 19 Kesk. 20 23 21 20 Kesk. Jan Charouz TD == Lähteet == == Aiheesta muualla == Luokka:Formula 1 -kausi 2011 F111
Painoasiain ylihallitus

Painoasiain ylihallitus oli vuosina 1865–1919 toiminut suomalainen keskusvirasto, joka valvoi ennakkosensuuria Suomessa. Sen edeltäjä oli vuosina 1828–1865 toiminut Sensuuriylihallitus. Viraston tehtävä oli ennaltaehkäistä kielletyn tai sopimattoman materiaalin julkaiseminen ennakkotarkistamalla kaikki Suomessa julkaistu tai maahan tuotu kirjallisuus sekä valvomalla kirjastoja ja kirjakauppoja. Sillä oli painoasiamiehiä eli sensoreita kaikissa kaupungeissa, joissa sijaitsi kirjapainoja tai joissa julkaistiin sanomalehtiä. Kaikkeen julkaisutoimintaan sekä kirjakauppojen ja -painojen perustamiseen tuli pyytää Painoasiain ylihallituksen lupa, ja se myös rankaisi mahdollisista rikkomuksista. Ennakkosensuuri ei koskenut tieteellisiä tai virallisluontoisia julkaisuja eikä viittä painoarkkia laajempia teoksia, mutta niitä voitiin asettaa julkaisukieltoon jälkeenpäin, jos niiden sisältö osoittautui sopimattomaksi.Polvinen, Tuomo: Valtakunta ja rajamaa: N. I. Bobrikov Suomen kenraalikuvernöörinä 1898–1904, s. 242, 244–245. WSOY, Helsinki 1984. Painoylihallituksen valtuuksia supistettiin vuonna 1891 siirtämällä uusien julkaisulupien myöntäminen Suomen kenraalikuvernöörille. Jo vuodesta 1885 alkaen kenraalikuvernöörillä oli ollut oikeus lakkauttaa sanomalehtiä. Vuonna 1899 kenraalikuvernööri Nikolai Bobrikov perusti lisäksi painoylihallituksen rinnalle ”sensuurikomiteana” tunnetun neuvottelukunnan, jonka oli määrä tarkistaa sensuuriviranomaisten sallimia julkaisuja, sillä Bobrikovin mielestä suomalaiset sensorit olivat liian sallivia. Bobrikovin kautena sensuurikomitea tosiasiassa johti sensuuria Suomessa. == Historia == Ennakkosensuuri oli Suomessa lakkautettuna vuodet 1865–1867, mutta käynnistyttyään uudelleen se kuului Painoasiain ylihallituksen valvontaan. Vuoden 1919 painovapauslaki kielsi ennakkosensuurin lopullisesti, jolloin viraston toiminta päättyi ja painovapauden valvonta siirtyi oikeusministeriölle. === Puheenjohtajat === *Alexander Stewen-Steinheil 1830–1831 *Peter Georg Thesleff 1831–1832 *Alexander Amatus Thesleff 1832–1847 *Johan Mauritz Nordenstam 1848–1865 *Adolf Edvard Arppe 1865–1877 *Ludvig Fredrik Heimbürger 1878–1888 *Edvard Leopold Blumenthal 1888–1895 *Alfred Wilhelm Cajander 1895–1899 *Alexander Cronhjelm 1899–1905 *August Magnus Welin 1905 *Volmari Kanninen 1905–1917 *Emil August Jalovirta vt. 1917 Savolainen 1996, s. 483 == Lähteet == *Tietoa painoasiain ylihallitukseen liittyvistä lähteistä (Arkistolaitos) *Raimo Savolainen: Keskusvirastolinnakkeista virastoarmeijaksi: Senaatin ja valtioneuvoston alainen keskushallinto Suomessa 1809–1995. Edita, Helsinki 1996. === Viitteet === Luokka:Suomen entiset viranomaiset ja keskusvirastot Luokka:Sensuuri Suomessa
Simone Collio

Simone Collio (s. 27. joulukuuta 1979 Cernusco sul Naviglio, Milano) on italialainen pikajuoksija, jonka päämatka on 100 metrin juoksu. Ateenan olympialaisissa 2004 Collio selviytyi puolivälieriin 100 metrin juoksussa. Sisäratojen MM-kilpailuissa 2004 Collio oli 60 metrin finaalissa seitsemäs ajalla 6,60 sekuntia. Seuraavana vuonna hän oli samalla matkalla sisäratojen EM-kilpailujen finaalissa viides ajalla 6,66. Helsingin MM-kilpailuissa 2005 sekä Osakan MM-kilpailuissa 2007 Collio jäi puolivälieriin 100 metrillä. Sisäratojen MM-kilpailuissa 2008 Collio selviytyi välieriin 60 metrillä. Pekingin olympialaisissa 2008 Collio jäi 100 metrin juoksussa puolivälieriin. Sisäratojen EM-kilpailuissa 2009 hän jäi 60 metrillä alkueriin. Berliinin MM- kilpailuissa 2009 Collio jäi alkueriin 100 metrillä. Barcelonan EM- kilpailuissa 2010 Collio selviytyi 100 metrin finaaliin, jossa hän sijoittui kahdeksanneksi.Results – 100 m Men sportresult.com. Viitattu 13.7.2011 Samoissa kisoissa Collio otti hopeaa Italian 4×100 metrin viestijoukkueessa. Istanbulin sisäratojen MM-kilpailuissa 2012 hän karsiutui välierissä 60 metrillä. Helsingin EM-kilpailuissa 2012 Collio selviytyi 100 metrin finaaliin, jossa hänet hylättiin vilppilähdön vuoksi. Collio avioitui syyskuussa 2013 bulgarialaisen pikajuoksijan Ivet Lalovan kanssa. ==Henkilökohtaiset ennätykset== * 60 metrin juoksu: 6,55 (2008) * 100 metrin juoksu: 10,06 (2009) * 200 metrin juoksu: 20,84 (2009) == Lähteet == Luokka:Italialaiset pikajuoksijat Luokka:Vuonna 1979 syntyneet Luokka:Elävät henkilöt
Bulgaria (täsmennyssivu)

Bulgaria voi tarkoittaa seuraavia asioita: * Bulgaria, valtio Euroopassa * Volgan Bulgaria, entinen valtio Itä-Euroopassa * Bulgaria, sotilas- ja siviilihallintoalue (thema) Bysantin valtakunnassa * Bulgaria, risteilyalus * Bulgaria, sienten (fungi) suku suom. ilm. Liimakat * 2575 Bulgaria, asteroidi.
Valaan kääpiögalaksi

Valaan kääpiögalaksi on kääpiösferoidigalaksi Valaskalan tähdistössä. Se sijaitsee noin 2,46 miljoonan valovuoden päässä maasta. Valaan kääpiögalaksi kuuluu Paikalliseen ryhmään. Kaikki galaksista havaittavissa olevat tähdet ovat punaisia jättiläisiä. == Lähteet == == Aiheesta muualla == * * * * * * * Luokka:Kääpiösferoidigalaksit Luokka:Paikallinen ryhmä Luokka:Valaskalan tähdistö
USS George Washington (SSBN-598)

USS George Washington (runkonumero SSBN-598) oli Yhdysvaltain laivaston George Washington -luokan strateginen ydinsukellusvene. == Valmistus == Alus tilattiin General Dynamics Electric Boat Divisionilta Grotonista Connecticutista, missä köli laskettiin 1. marraskuuta 1958 nimellä USS Scorpion (SSN-589). Aluksen runkoa pidennettiin lisäämällä siihen ohjusosasto ja alus nimettiin uudelleen USS George Washingtoniksi. Alus laskettiin vesille 9. kesäkuuta 1959 kumminaan Robert B. Andersonin puoliso ja liitettiin laivastoon vielä samana vuonna 30. joulukuuta ensimmäisenä päälliköinään James B. Osborn ja John L. From Jr.DANFS - USS George Washington == Palvelus == Ensimmäisenä uuden luokan ballistisin ohjuksin varustettuna aluksena George Washington lähti 28. kesäkuuta 1960 Grotonista Cape Canaveraliin Floridaan, jossa siihen siirrettiin kaksi kiinteää polttoainetta käyttävää Polaris- ohjusta. Aluksen siirryttyä Atlantin ohjuskoeampuma-alueelle mukanaan tarkkailijana Polaris-sukellusveneohjelman johtaja kontra-amiraali William Raborn se teki 20. heinäkuuta ensimmäisen onnistuneen Polaris-ohjuksen laukaisun pinnan alta. Alus sai koeajot päätökseen 30. elokuuta, jonka jälkeen se siirrettiin telakalle havaittujen vikojen korjaamiseksi. Alus palasi palvelukseen 28. lokakuuta siirtyen Charlestoniin Etelä-Carolinaan kuormatakseen ensimmäisen kerran kaikki 16 Polaris-ohjusta, minkä jälkeen se oli valmis ensimmäiseen operatiiviseen purjehdukseen. Alus saapui 21. tammikuuta 1961 New Londoniin Connecticutiin. Aluksen miehistö vaihdettiin ja se lähti 14. helmikuuta takaisin merelle. Alus saapui 25. huhtikuuta Holy Lochiin Skotlantiin, josta käsin se teki useita partiomatkoja, kunnes se palasi polttoaineen vaihtoon 1964 Electric Boat Companylle Grotoniin. Palattuaan palvelukseen 1965 alus jatkoi partiomatkojaan ja se palveli tehtävässä seuraavat parikymmentä vuotta. Alus poistettiin palveluksesta 24. tammikuuta 1985 ja se siirrettiin Puget Soundin laivastontelakalle Bremertoniin Washingtoniin romutettavaksi. Sen kierrätys saatiin päätökseen 30. syyskuuta 1998. == Lähteet == Luokka:George Washington -luokan sukellusveneet Luokka:Electric Boatin valmistamat alukset
Andromeda II

Andromeda II on kääpiösferoidigalaksi Andromedan tähdistössä. Se kuuluu Paikalliseen ryhmään ja on Andromedan galaksin satelliittigalaksi. Koska galaksi sijaitsee myös lähellä Kolmion galaksia, on ollut epäilyjä siitä, että kumman galaksin satelliittigalaksi Andromeda II on. Galaksi sijaitsee 2,2 miljoonan valovuoden päässä Maasta. == Katso myös == *Andromeda I *Andromeda III *Andromeda IV *Andromeda V == Lähteet == *NASAn IUPAC -tietokanta Luokka:Kääpiösferoidigalaksit Luokka:Paikallinen ryhmä Luokka:Andromedan tähdistö
Andromeda I

Andromeda I on kääpiösferoidigalaksi Andromedan tähdistössä. Se kuuluu Paikalliseen ryhmään ja on Andromedan galaksin satelliittigalaksi. Galaksi sijaitsee 2,4 miljoonan valovuoden päässä Maasta. Andromeda I löydettiin vuonna 1970. Myöhemmin Hubble-avaruusteleskooppi kuvasi sen. == Katso myös == *Andromeda II *Andromeda III *Andromeda IV *Andromeda V == Lähteet == *NASAn IUPAC -tietokanta Luokka:Kääpiösferoidigalaksit Luokka:Paikallinen ryhmä Luokka:Andromedan tähdistö
Andromeda III

Andromeda III on kääpiösferoidigalaksi Andromedan tähdistössä. Se kuuluu Paikalliseen ryhmään ja on Andromedan galaksin satelliittigalaksi. Galaksi sijaitsee 2,44 miljoonan valovuoden päässä Maasta. Galaksin löysi Sidney van den Bergh vertailemalla ottamiaan valokuvia vuosien 1970 ja 1971 välillä. == Katso myös == *Andromeda I *Andromeda II *Andromeda IV *Andromeda V == Lähteet == *NASAn IUPAC -tietokanta Luokka:Kääpiösferoidigalaksit Luokka:Paikallinen ryhmä Luokka:Andromedan tähdistö
Andromeda IV

Andromeda IV on mahdollinen epäsäännöllinen galaksi Andromedan tähdistössä. Sen uskotaan Paikalliseen ryhmään ja olevan Andromedan galaksin satelliittigalaksi. Galaksin löytämistä ei ole varmistettu, ja on mahdollista, että se on vain pallomainen tähtijoukko. == Katso myös == *Andromeda I *Andromeda II *Andromeda III *Andromeda V == Lähteet == *NASAn IUPAC -tietokanta Luokka:Epäsäännölliset kääpiögalaksit Luokka:Andromedan tähdistö
Andromeda V

Andromeda V on kääpiösferoidigalaksi Andromedan tähdistössä. Se kuuluu Paikalliseen ryhmään ja on Andromedan galaksin satelliittigalaksi. Galaksin metallipitoisuus on keskimäärin korkeampi kuin muissa Paikallisen ryhmän galakseissa. == Katso myös == *Andromeda I *Andromeda II *Andromeda III *Andromeda IV == Lähteet == *NASAn IUPAC -tietokanta Luokka:Kääpiösferoidigalaksit Luokka:Paikallinen ryhmä Luokka:Andromedan tähdistö
Oravikoski

Oravikoski on kylä ja taajama Leppävirralla. Oravikoskelta on matkaa Leppävirran keskustaan 13 kilometriä ja Kuopioon 40 kilometriä.Leppävirta.fi Oravikoskella on kyläkauppa nimeltä Riimin Rysä, jonka yhteydessä on myös kirpputori ja Riimin Lohen myynti. Oravikoskella toimi vuosina 1959–1987 Outokumpu Oy:n Kotalahden nikkelikaivos. Kaivosalue oli 200 ha laajuinen ja siellä oli 77 m korkea tornikompleksi. ==Lähteet== Luokka:Leppävirran kylät Luokka:Leppävirran taajamat
USS Lafayette (SSBN-616)

USS Lafayette (runkonumero SSBN-616) oli Yhdysvaltain laivaston Lafayette- luokan ballistisin ohjuksin varustettu ydinsukellusvene. == Valmistus == Alus tilattiin General Dynamicsilta Grotonista Connecticutista, missä köli laskettiin 17. tammikuuta 1961. Alus laskettiin vesille 8. toukokuuta 1962 kumminaan Jacqueline Kennedy ja otettiin seuraavana vuonna 23. huhtikuuta palvelukseen ensimmäisinä päälliköinään Patrick J. Hannifin ja James T. Strong.Dictionary of American Naval Fighting Ships - USS Lafayette == Palvelus == Alus poistettiin palveluksesta ja alusluettelosta 12. elokuuta 1991. Aluksen romutus saatiin päätökseen 25. helmikuuta 1992. == Lähteet == Luokka:Lafayette-luokan sukellusveneet Luokka:Electric Boatin valmistamat alukset
NGC 185

NGC 185 on kääpiösferoidigalaksi Kassiopeian tähdistössä. Se kuuluu Paikalliseen ryhmään ja on Andromedan galaksin satelliittigalaksi. NGC 185:N löysi William Herschel 30. marraskuuta 1787. Ensimmäiset kuvat siitä otti James Keeler vuosina 1898-1900. Vuonna 1999 tehtiin tutkimus tähtien syntyhistoriasta galaksissa. Tosin kuin useimmat vastaavanlaiset galaksit, NGC 185:ssä on useita nuoria tähtiä, ja tähtien syntynopeus on pysynyt suhteellisen korkeana lähimenneisyyteen asti. NGC 185:llä arvellaan olevan aktiivinen ydin. == Lähteet == *NASAn IUPAC -tietokanta NGC 0185 0185 Luokka:Paikallinen ryhmä
USS Los Angeles (SSN-688)

USS Los Angeles (runkonumero SSN-688) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 8. tammikuuta 1972. Se laskettiin vesille 6. huhtikuuta 1974 kumminaan Anne M. Armstrong ja liitettiin laivastoon 13. marraskuuta 1976 ensimmäisenä päällikkönään John E. Christensen.US Carriers - USS Los Angeles == Palvelus == Alus saapui 20. tammikuuta 2010 Los Angelesin satamaan jäähyväisvierailulle, joka samalla aloitti neljännettoista Los Angelesin laivastopäivät. Aluksen käytöstä poistoa juhlistettiin 23. tammikuuta San Pedrossa. Se sijoitettiin 1. helmikuuta reserviin ja vasta 3. helmikuuta alus virallisesti poistettiin käytöstä 34 vuoden jälkeen. == Lähteet == == Aiheesta muualla == Luokka:Los Angeles -luokan sukellusveneet
USS Baton Rouge

USS Baton Rouge (runkonumero SSN-689) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 18. marraskuuta 1972. Alus laskettiin vesille 26. huhtikuuta 1975 kumminaan F. Edward Hebertin puoliso ja liitettiin laivastoon 25. kesäkuuta 1977 ensimmäisenä päällikkönään Thomas C. Maloney.DANFS - USS Baton Rouge == Palvelus == Palvelukseenotettaessa alus liitettiin 1. sukellusvenelaivueeseen () Norfolkin laivastotukikohtaan, missä se aloitti vastaanottotestit. Alus lähti 5. heinäkuuta Hampton Roadsiin ollen koulutettavana Uuden Englannin rannikolla. Alus palasi 29. heinäkuuta Norfolkiin, jossa se siirrettiin telakalle testeissä havaittujen vikojen ja puutteiden korjaamiseksi. Palveluskäyttöön palattuaan alus osallistui elo-syyskuussa SUBASWEX-77 harjoitukseen, josta se palasi Norfolkiin 9. syyskuuta. Alus lähti 12. syyskuuta etelään Exumanlahdelle testaamaan kaikumittaintaan sekä asejärjestelmätesteihin Port Evergladesiin Floridaan. Testien päätyttyä alus palasi Norfolkiin 7. lokakuuta. Vietettyään Floridassa vielä toisen testijakson marraskuussa se palasi Norfolkiin 23. marraskuuta, mistä se aloitti ensimmäisen varsinaisen partiomatkansa 29. marraskuuta. Alus kiinnittyi 5. tammikuuta 1978 USS L. Y. Spearin kylkeen, mistä se lähti 24. tammikuuta Port Evergladesiin. Aluksella tehtiin lisää koeajoja ennen paluuta Norfolkiin helmikuun alussa. Alus siirrettiin 20. helmikuuta Newport News Shipbuilding and Dry Dock Companylle, missä korjattiin koeajoissa havaitut ongelmat. Se vapautui telakalta 28. elokuuta aloittaen koeajot. Syyskuussa alus siirrettiin New Londonin sukellusvenetukikohtaan Connecticutiin, missä miehistö valmistautui ensimmäiseen ulkomaille suuntautuvaan partiomatkaan. Alus palasi Norfolkiin, missä se oli lokakuun alun. Alus lähti 19. lokakuuta Yhdysvaltain 6. laivaston mukana Välimerelle, missä se teki 1. marraskuuta ensimmäisen laivastovierailunsa La Maddalenaan Sardiniassa. Se kävi myös La Speziassa Italiassa sekä osallistui erilaisiin sukellusveneidentorjuntaharjoituksiin talvella 1978-1979, kunnes alus palasi maaliskuussa 1979 Norfolkiin. Keväällä miehistön lepojakson jälkeen alus palasi normaalipalvelukseen, mihin sisältyi kaksi sukellusveneidentorjuntaharjoitusta sekä laivastovierailuja Fort Lauderdalen ja Halifaxin välillä. Heinäkuussa alus siirrettiin 8. sukellusvenelaivueeseen, vaikka se olikin edelleen Norfolkissa. Syys-lokakuussa alus osallistui Naton pääsotaharjoitukseen operaatio Ocean Safariin, jossa se toistamiseen ylitti Atlantin vieraillen Rotterdamissa. Harjoituksen päätyttyä alus palasi Norfolkiin, missä se oli vuoden 1979 lopun satamassa. Alus poistettiin käytöstä 13. tammikuuta 1995 ja laivaston alusluettelosta vielä samana päivänä. Aluksen romutus saatiin päätökseen 30. syyskuuta 1997. == Lähteet == Luokka:Los Angeles -luokan sukellusveneet
USS Philadelphia (SSN-690)

USS Philadelphia (runkonumero SSN-690) oli Yhdysvaltain laivaston Los Angeles -luokan ydinsukellusvene. == Valmistus == Alus tilattiin 8. tammikuuta 1971 General Dynamics Electric Boat Divisionilta Grotonista Connecticutista, missä rakentaminen aloitettiin 12. elokuuta 1972. Alus laskettiin vesille 19. lokakuuta 1974 ja otettiin palvelukseen 25. kesäkuuta 1977.US Carriers - USS Philadelphia == Palvelus == Aluksen viimeinen miehistön jäsen vapautettiin palveluksesta 29. kesäkuuta 2011, mikä samalla poisti aluksen virallisesti käytöstä. Alus hinattiin kesäkuussa 2012 romutettavaksi. == Lähteet == == Aiheesta muualla == Luokka:Los Angeles -luokan sukellusveneet Luokka:Electric Boatin valmistamat alukset